Document ID: 32013R0074

IZVEDBENA UREDBA KOMISIJE (EU) št. 74/2013
z dne 25. januarja 2013
o spremembi Uredbe (EU) št. 1125/2010 o določitvi intervencijskih centrov za žita v Nemčiji, Španiji in na Slovaškem
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 41 v povezavi s členom 4 Uredbe,
ob upoštevanju naslednjega:
(1)
Uredba Komisije (EU) št. 1125/2010 z dne 3. decembra 2010 o določitvi intervencijskih centrov za žita in spremembi Uredbe (ES) št. 1173/2009 (2) v Prilogi določa intervencijske centre za žita.
(2)
V skladu s členom 55(1) Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3) so Nemčija, Španija in Slovaška obvestile Komisijo o spremenjenem seznamu svojih intervencijskih centrov za žita in njihovih skladiščnih prostorov (4), ki so bili odobreni, saj izpolnjujejo minimalne pogoje iz predpisov Unije.
(3)
Zato je treba spremeniti Uredbo (EU) št. 1125/2010 ter na spletu objaviti seznam skladiščnih prostorov, ki pripadajo tem intervencijskim centrom, in vse potrebne informacije za gospodarske subjekte, ki jih javna intervencija zadeva.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga k Uredbi (EU) št. 1125/2010 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 25. januarja 2013

Labels: 3
18
17